recursal/SuperWikiNEXT-32B huggingface dataset:
**சட்ட உதவி திணைக்களம்** (Legal Aid Department) என்பது ஹொங்கொங் அரசாங்கத்தின் ஒரு பிரதானப் பிரிவாகும். இதனை சுருக்கமாக (**LAD**) என்பர். இத்திணைக்களம் ஹொங்கொங்கில் சட்ட உதவி கோரி விண்ணப்பிப்போருக்கு, விண்ணப்பதாரியின் வழக்கு தொடுத்தலின் காரணம் நியாயம் என உணருதலின் அடிப்படையில் இந்த திணைக்களம் தாம் விரும்பும் சட்டவாளரை தமது சார்பில் வாதிடுவதற்காக அனுமதியளிக்கும். அதாவது வழக்கு தொடுப்போர் அல்லது வழக்கை எதிர்கொள்வோர் தமது பக்கம் வாதிடும் சட்டவாளருக்கான நிதியை வழங்கும். 

விண்ணப்பம் ஏற்றுக்கொண்டதன் பின்னர், இந்த சட்ட உதவி திணைக்களம் ஹொங்கொங் சட்டவாளர்களினதும் பெயர் பட்டியலை வழங்கும். உதவி கோருவோர் தமக்கு விருப்பமான சட்டவாளரை தெரிவுச்செய்துக்கொள்ளும் உரிமையும் உள்ளது.

சட்ட உதவி பெறுவதற்கான தகுதி
---------------------------

இந்த திணைக்களத்திடம் நிதியுதவி பெறுவதற்கு தம்மால் நிதியற்ற நிலமை ஒன்றே போதுமான காரணமாகும். கையில் ஐந்து சதம் கூட இல்லாதவர் என்றாலும் இத்திணைக்களத்திடம் சட்ட உதவி கோரி விண்ணப்ப்பிக்கலாம். ஹொங்கொங் டொலர்கள் HK$100,000.00 க்கு மேல் வைப்பகங்களில் உள்ளோர் விண்ணப்பிக்க முடியாது; ஏனையோர் விண்ணப்பிக்கலாம்.

யார் உதவி பெறலாம்?
------------------

இந்த திணைக்களத்திடம் சட்ட உதவி பெறுவோர், இந்த நாட்டு குடியுரிமை உள்ளவராகவோ, நிரந்தர வதிவுரிமை பெற்றவராகவோ இருக்க வேண்டும் என்பதில்லை. தம்பக்கம் வழக்கத் தொடரக்கூடிய போதியக் காரணங்கள் அல்லது நியாயம் இருப்பதனை சட்ட உதவி திணைக்களம் உணருவதன் அடிப்படையில் இவ்வுதவி வழங்கப்படும். இந்த நாட்டில் வேலை வாய்ப்புக்காக வந்தோரும், இந்த நாட்டிற்கு அரசியல் புகலிடம் கோரி வந்திருப்போரும் கூட இந்த சட்டவுதவியை பெறலாம்.

அரசியல் புகலிடக் கோரிக்கையாளர்கள்
---------------------------------

இந்த நாட்டில் எந்தவித உரிமையும் இல்லாதவர்களான, உலகின் பல்வேறு நாடுகளில் இருந்தும் ஹொங்கொங் வந்து அரசியல் புகலிடம் கோரியிருப்போருக்கும் இந்த திணைக்களம் சட்டவுதவி வழங்கி வருகிறது. சிலரது வழக்குகளின் போது HK$ 150,000.00 வரை கூட இந்த திணைக்களம் வழங்கியுள்ளது என்பது குறிப்பிடத்தக்கது.

சிறப்பு
-------

ஹொங்கொங் சட்ட ஒழுங்கு முறையாகப் பேணப்படும் ஒரு நாடாகும். சட்ட உதவி பெறுவோரை இழுத்தடிப்பு செய்தல், கையூட்டு கோரல், உதாசீனப்படுத்துதல், கௌரவக் குறைவாகப் பேசுதல், அவமதித்தல் போன்ற எந்த செயலையும் இங்கு காண்பதற்கில்லை. ஹொங்கொங்கில் 1 முதல் 10 ஆண்டுகள் வரை அரசியல் புகலிடக் கோரிக்கையாளராக வாழ்ந்து, இந்த சட்ட உதவி திணைக்களத்தின் ஊடாக உதவிப்பெற்று, ஹொங்கொங் நீதிமன்றத்தில் பல வழக்குகளைத் தொடுத்தோரிடமும் இவ்வாறான எந்த ஒரு குற்றச்சாட்டும் இதுவரைக் காணப்படவில்லை என்பது குறிப்பிடத்தக்கது. இது இந்த நாட்டில் சட்ட ஒழுங்குகள் பேணப்படுத்தலில் உள்ள ஒரு சிறப்பம்சம் ஆகும். இந்த நாட்டுக்கு வந்தோரும் இந்த நாட்டை மதிப்பதற்கான காரணங்களில் இதுவும் ஒன்றாகும்.

வெளியிணைப்புகள்
---------------

* அதிகாரப்பூரவ இணையத்தளம்

| * பா
* உ
* தொ
வீட்டு விவகாரச் செயலகம் (ஹொங்கொங்) |
| --- |
| 
வீட்டு விவகாரச் செயலர்: செங் டக்-சிங் |
| 
வீட்டு விவகாரச் செயலகம் • தகவல் சேவைகள் திணைக்களம் • சட்ட உதவி திணைக்களம் • ஓய்வாற்றல் மற்றும் பண்பாட்டுச் சேவைகள் திணைக்களம் |
ரி. ராஜகோபால்
**ரி. ராஜகோபால்** என அழைக்கப்படும் **தம்பையா ராஜகோபால்** (பிறப்பு: 4 அக்டோபர் 1942), இலங்கையின் புகழ்பெற்ற மேடை, வானொலி நடிகர். ஐநூறுக்கும் அதிகமான நாடகங்களில் நடித்துள்ளார். *அப்புக்குட்டி ராஜகோபால்* எனவும் இவர் அழைக்கப்பட்டார்.

வாழ்க்கைச் சுருக்கம்
--------------------

யாழ்ப்பாணத்தில், ஆனைக்கோட்டையைப் பிறப்பிடமாகக் கொண்டவர். தன் ஆரம்பக் கல்வியை மானிப்பாய் அமெரிக்கன் மிசன் பாடசாலையிலும், பின்னர் மானிப்பாய் இந்துக் கல்லூரியிலும் பயின்றார். 1959 ஆம் ஆண்டில் குறிப்பாகக் கல்லூரிக் காலங்களில் இல்லப்போட்டிகளின் கலைவிழாக்களில் நடிகனாக கால் பதித்தார். 1960களில் கலையரசு சொர்ணலிங்கத்தின் வழிந‌டத்தலில் ‘தேரோட்டி மகன்’ நாடகத்தின் மூலம் நாடக உலகில் காலடி எடுத்து வைத்தவர். "கோமாளிகள்" நாடகக் குழுவில் யாழ்ப்பாணத் தமிழில் பேசும் 'அப்புக்குட்டி' பாத்திரத்தின் மூலம் புகழ் பெற்றவர். தற்போது பிரான்ஸ் நாட்டில் வசித்து வரும் இவரது குடும்பம் ஒரு கலைக்குடும்பமாகும். மூத்த சகோதரர்களான அரியரட்னம், மெய்கண்டதேவன், இளைய சகோதரர் தயாநிதி ('நையாண்டி மேளம்' நடிகர்) ஆகிய அனைவரும் நாடகக் கலைஞர்களே.

வெள்ளிவிழாக் கலைஞர்
-------------------

1990ல் பம்பலப்பிட்டி கதிரேசன் மண்டபத்தில் நடைபெற்ற விழாவில் தன் கலையுலக நண்பர்களான எஸ். ராம்தாஸ், எஸ். செல்வசேகரன், பி. எச். அப்துல் ஹமீட், கே. எஸ். பாலச்சந்திரன் ஆகியோருடன் வெள்ளிவிழாவைக் கொண்டாடியவர்.

வானொலியில்
----------

இலங்கை வானொலியில் வர்த்தக சேவை, தேசிய சேவை இரண்டிலும் ஏராளமான நாடகங்களில் நடித்த்வர். எஸ்.ராம்தாஸின் 'கோமாளிகள் கும்மாளம்', கே. எஸ். பாலச்சந்திரனின்' கிராமத்துக் கனவுகள்' போன்ற பல தொடர் நாடகங்களில் நகைச்சுவை பாத்திரங்களிலும், குணசித்திர பாத்திரங்களிலும் சிறப்பாக நடித்திருக்கிறார்.

திரைப்படங்களில்
---------------

கோமாளிகள், ஏமாளிகள் போன்ற ஈழத்துத் திரைப்படங்களில் நடித்திருக்கிறார்.

மேடையில்
--------

கே. எம். வாசகர் (*புரோக்கர் கந்தையா*, *பார்வதி பரமசிவம்*), எஸ். ராம்தாஸ் (*காதல் ஜாக்கிரதை*, *கலாட்டா காதல்*), எஸ். எஸ். கணேசபிள்ளை (*கறுப்பும் சிவப்பும்*) ஆகியோரின் மேடை நாடகங்கள் பலவற்றில் நடித்தவர்.

விருதுகள்
---------

* *கலாவினோதன்* பட்டம் (கொழும்புக் கலையகம், 1968)
* *கலாவித்தகன்* பட்டம் (கொழும்புக் கலையகம், 1969)
* *நகைச்சுவை மன்னன்* பட்டம் (இலங்கைக் கலாச்சார அமைச்சு 1978)
* *மண்வாசனைக் கலைஞன்* (கொழும்புக் கலைவட்டம் 1978)
* *ஈழத் தமிழ் விழிகள்* விருது (பிரான்ஸ் தமிழர் புனர்வாழ்வுக் கழகம்)

வெளி இணைப்புகள்
---------------

* அப்புக்குட்டி ராஜ‌கோபாலுடன் ஒரு நேர்காணல்
* நாடக நடிகர், ஈழத்து ஆளுமை அப்புக்குட்டி ராஜகோபால், ஐபிசி தமிழ், 20 ஆகத்து 2022
ஒரு M-ATV, கண்ணிவெடி காப்பாற்றப்பட்ட ஊர்தி
ஒரு **அடிபாட்டு** **ஊர்தி, தரை அடிபாட்டு** ஊர்தி என்றும் அழைக்கப்படுகிறது, இது ஒரு தானே பிலிறுந்திய, ஆயுதம் கொண்ட படைத்துறை ஊர்தி , இயந்திரமயமாக்கப்பட்ட போர்முறையில் அடிபாட்டு நடவடிக்கைகளுக்கு பயன்படுத்தப்படுகிறது. அடிபாட்டு ஊர்திகள் சக்கர அல்லது சங்கிலி கொண்டவையாகும் .

வரலாறு
------

### பண்டையது

 ஹிட்டிட் தேர் ( எகிப்திய சிலையின் வரைதல்)
தேர் என்பது விரைவான நோக்க சக்தியை வழங்க விலங்குகளை (கிட்டத்தட்ட எப்போதும் குதிரைகள்)  பயன்படுத்தும் ஒரு வகை வண்டி. தேர்கள் போருக்கு "சமர் அழைப்பூர்திகள்" மற்றும் தானுந்து வில்வித்தை தளங்களாக பயன்படுத்தப்பட்டன, அதே போல் வேட்டையாடுதல் அல்லது விளையாட்டுக்காக ஓட்டப்பந்தயம் போன்ற பல முயற்சிகளாகவும், பல பண்டைய மக்களின் முதன்மை ஊர்தியாகவும், பயணத்தின் வேகம் எவ்வளவு எடையைக் காட்டிலும் விரும்பும்போது கொண்டு செல்லப்படும். மூல தேர் ஒரு வேகமான, இலகு, திறந்த, இரு சக்கர கடத்தலாகும், அவை இரண்டு அல்லது அதற்கு மேற்பட்ட குதிரைகளால் வரையப்பட்டவை. சகடம் இடுப்பில் உயரமான அரை வட்டக் காவலுடன் ஒரு தளத்தை விட சற்று அதிகமாக இருந்தது. ஒரு பாகனால் இயக்கப்படும் தேர், வெண்கல மற்றும் இரும்பு காலத்தின் போது பண்டைய போர்முறைக்கு பயன்படுத்தப்பட்டது. கவசம் ஒரு கேடய அளவிற்கி மட்டுப்படுத்தப்பட்டிருந்தது.

### புத்தியல்

நவீன காலங்களில், அடிபாட்டு ஊர்திகள் வலுவான கவசத்தால் பாதுகாக்கப்படுகின்றன மற்றும் ஆயுதங்களைக் கொண்டுள்ளன, அவை செயல்பாட்டு நகர்திறன், தந்திரோபாய வலிதாக்குதல் மற்றும் வலுவெதிர்ப்பு திறன்களை ஒருங்கிணைக்கின்றன.

மேற்கோள்கள்
-----------

 

1. ↑  There were rare exceptions to the use of horses to pull chariots, for instance the lion-pulled chariot described by Plutarch in his "Life of Antony".
**தம்பிதுரை** (*Thambi Durai*) என்பது 1997 ஆம் ஆண்டய இந்தியத் தமிழ் திரைப்படம் ஆகும். செந்தில்நாதன் இயக்கி, கே. சாந்தமணி தயாரித்தத இப்படத்தில் சரவணன், சுகன்யா, மா. நா. நம்பியார் ஆகியோர் முக்கிய வேடங்களில் நடித்துள்ளனர். இப்படத்திற்கு இளையராஜா இசை அமைத்தார். இந்த படத்தின் பணிகள் 1994 இல் நிறைவடைந்தது, என்றாலும் படம் 1997 இல் தான் தாமதமாக வெளியானது.

கதை
---

இருக்கங்குடியில் நடந்த உண்மை நிகழ்வை அடிப்படையாகக் கொண்டு இப்படம் எடுக்கபட்டது என்ற விவரிப்புடன் படம் தொடங்குகிறது. தனது தாத்தா (எம். என். நம்பியார்) உடன் தங்கியிருக்கும் தம்பிதுரை (சரவணன்) ஒரு ஏழை படகோட்டி. அவன் செல்வந்தர் குடும்பத்தைச் சேர்ந்த செண்பகத்தைக் (சுகன்யா) காதலிக்கிறான். செண்பகம் அவளது பணக்கார சித்தியால் (மஞ்சுளா விஜயகுமார்) கொடுமை செய்யப்படுகிறாள். தம்பிதுரையும், செண்பகமும் ஓடிப்போய் திருமணம் செய்து கொள்கிறார்கள்.

அவளை திருமணம் செய்து கொள்ள விரும்பும் செண்பகத்தின் மாமன் (நளினிகாந்த்) அவர்களைப் பிரிக்க ஒரு காமுகனானான நிலக்கிழாருடன் (செந்தில்நாதன்) சேர்ந்து சதி செய்கிறான். அவர்கள் தம்பிதுரையின் தாத்தாவையும், செண்பகத்தின் பாட்டியையும் கொலை செய்கிறார்கள். சூனியக்காரரனான ஒரு மந்திரவாதியை (பயில்வான் ரங்கநாதன்) அணுகுகிறார்கள். சூனியக்காரனின் மந்திரசக்தியால் தம்பிதுரை கிட்டத்தட்ட இறந்துவிடுகிறான். தம்பிதுரை இறந்துவிட்டதாக கருதப்படுகிறது. இருப்பினும் அவனை ஒரு பாதிரியார் (சண்முகசுந்தரம்) பராமரித்து வருகிறார். செண்பகம் விதவைக் கோலம் பூணவேண்டிய நிலைக்கு ஆளாகிறாள். செண்பகத்தின் சகோதரியான (மௌனிகா) தனது மனைவியை சிற்றுண்டி பெட்டியில் குண்டு வைத்து நில உரிமையாளர் கொலை செய்கிறார்.

படத்தின் இறுதிக்கட்டத்தில், தெய்வத்தின் கோபத்தால், நில உரிமையாளர் கைகால் வலிப்பால் பாதிக்கப்படுகிறார். தம்பிதுரை அதிசயத்தால் மீண்டெழுகிறான். நளினிகாந்த் மஞ்சுளாவால் கொல்லப்படுகிறான்.

நடிகர்கள்
---------

* சரவணன் தம்பிதுரையாக
* சுகன்யா செண்பகமாக
* மா. நா. நம்பியார்
* வடிவுக்கரசி
* மௌனிகா
* மஞ்சுளா விஜயகுமார்
* நளினிகாந்த்
* செந்தில்நாதன்
* சின்னி ஜெயந்த்
* கே. நடராஜ்

இசை
---

இப்படத்திற்கு இளையராஜா இசையமைத்தார் .

| எண். | பாடல் | பாடகர்(கள்) | பாடல் வரிகள் | நீளம் (மீ: கள்) |
| --- | --- | --- | --- | --- |
| 1 | ஆத்து மேட்டுல | மனோ | பிறைசூடன் | 04.55 |
| 2 | ஏழைகளின் | மலேசியா வாசுதேவன் | வாலி | 04.43 |
| 3 | கன்னியாகுமரி நீயே | அருண்மொழி | வாலி | 05.01 |
| 4 | மாமா | மனோ, எஸ். ஜானகி | வாலி | 04.58 |
| 5 | உன்னை நம்பி | எஸ். ஜானகி | வாலி | 05.36 |
| 6 | விதியா விதவையா | மலேசியா வாசுதேவன் | வாலி | 05.06 |

குறிப்புகள்
-----------

1. ↑  "Thambi Durai". spicyonion.com. 2014-12-10 அன்று பார்க்கப்பட்டது.
2. ↑  "Thambi Durai". gomolo.com. 2014-12-14 அன்று மூலம் பரணிடப்பட்டது. 2014-12-10 அன்று பார்க்கப்பட்டது.
3. ↑  "Thambi Durai Songs". raaga.com. 2014-12-10 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Thambi Durai*
தம்புள்ளை பத்திரகாளி அம்மன் கோயில்
**தம்புள்ளை பத்திரகாளி அம்மன் கோயில்**, யாழ்ப்பாணம் - கண்டி ஏ9 நெடுஞ்சாலையில் மாத்தளை மாவட்டம் தம்புள்ளை நகரப் பிரதேசத்தில் அமைந்து இருந்தது.  இது கடந்த 30 ஆண்டுகளில், இப்பிரதேசத்தில் காணப்பட்ட ஒரே இந்து ஆலயம் ஆகும்.

இக்கோயிலில் ஏற்கனவே பல முறைதாக்குதல் நடத்தப்பட்டுள்ளது.    இக்கோயிலுக்குப் பாதுகாப்பு வேண்டுமென நாடாளுமன்ற உறுப்பினர் டி. எம். சுவாமிநாதன் காவல்துறையினரிடம் வேண்டுகோள் விடுத்து இருந்தார்.   

ஆலயத்தை அந்த இடத்திலிருந்து அகற்றுமாறு பௌத்த விகாரையின் பிரதம பிக்குவினால் ஆலய பரிபாலகர்களுக்கு அழுத்தங்களும் நெருக்குதல்களும் கொடுக்கப்பட்டது, அதன்பின்னர் தொடர்தாக்குதலும் நடத்தப்பட்டு, இக்கோயில் அக்டோபர் 28, 2013-ம் நாள் இடிக்கப்பட்டுள்ளது.

குறிப்புகளும் மேற்கோள்களும்
---------------------------

1. 1 2 3 4 5  தம்புள்ள அம்மன் கோயில் முற்றாக நிர்மூலம்'
2. 1 2 3 4  "தம்புள்ள காளி கோயில் தாக்கி அழிக்கப்பட்டுள்ளது". 2016-03-05 அன்று மூலம் பரணிடப்பட்டது. 2013-10-30 அன்று பார்க்கப்பட்டது.
3. 1 2  "தம்புள்ள பத்திரகாளி கோயிலுக்கு பொலிஸ் பாதுகாப்பு வழங்க சுவாமிநாதன் எம்.பி. கோரிக்கை". 2013-10-25 அன்று மூலம் பரணிடப்பட்டது. 2013-10-30 அன்று பார்க்கப்பட்டது.
4. 1 2  "தம்புள்ள பத்திரகாளி அம்மன் கோயிலுக்கு பொலிஸ் பாதுகாப்பு வழங்கப்படவேண்டும்". 2016-03-14 அன்று மூலம் பரணிடப்பட்டது. 2013-10-30 அன்று பார்க்கப்பட்டது.
**காயல்** இங்கு வழிமாற்றப்படுகிறது. காயல் என்ற நகர் பற்றி அறிய காயல்பட்டினம் கட்டுரையைப் பார்க்க.
துருக்மெனிசுதானில் உள்ள ஓர் கடற்காயல்.
**கடற்காயல்** அல்லது **வாவி** அல்லது **களப்பு** (lagoon) எனப்படுவது காயல்
அல்லது உப்பங்கழி  எனப்படும் கடல் சார்ந்த ஏரி ஆகும்.

கடலிலிருந்து சிலவகையான தடுப்புகளால் பிரிக்கப்பட்டுள்ள உவர் நீர்ப் பரப்பு ஆகும். ஐரோப்பிய ஒன்றியத்தின் இருப்பிட வழிகாட்டல் இதனை "கடலிலிருந்து முழுமையாகவோ பகுதியாகவோ மணல்திட்டுக்கள், பெருவெட்டுக் கூழாங்கற்கள் அல்லது மிகக்குறைவாக கற்களால் பிரிக்கப்பட்டுள்ள, பல்வேறு அளவுகளில் நீர் கொள்ளளவு மற்றும் உப்புத்தன்மை கொண்ட, தாழ்ந்த கடற்கரை உப்புநீர் பரப்பு. இந்தப் பரப்பில் உள்ள உப்புத்தன்மை மழை, ஆவியாதல், வெள்ளநீர்வரத்து, கடலலை ஏற்றிறக்கத்தால் அல்லது குளிர்காலங்களில் கடல்நீர் ஏற்றம் போன்றவைகளால் வேறுபடும்" என வரையறுத்துள்ளது.

படிமங்கள்
---------

* ஆத்திரேலியாவிலுள்ள கிளென்ராக் கடற்காயல்ஆத்திரேலியாவிலுள்ள கிளென்ராக் கடற்காயல்
* பிரேசில் உள்ள லகோவா டோசு படோசு கடற்கோளம்பிரேசில் உள்ள லகோவா டோசு படோசு கடற்கோளம்
* செயற்கைக் கோளிலிருந்து கடற்காயலின் தோற்றம்செயற்கைக் கோளிலிருந்து கடற்காயலின் தோற்றம்
* செயற்கைக் கோளிலிருந்து மற்றொரு கடற்காயல் c. 2000.செயற்கைக் கோளிலிருந்து மற்றொரு கடற்காயல் c. 2000.
* பால்டிக் கடலில் உள்ள கடற்காயல்கள். பால்டிக் கடலில் உள்ள கடற்காயல்கள்.
* கிரிதிமதி பவழத்தீவின் பாதியளவு பரப்பு கடற்காயல்களால், சில நன்னீராகவும் சில உவர் நீராகவும்.கிரிதிமதி பவழத்தீவின் பாதியளவு பரப்பு கடற்காயல்களால், சில நன்னீராகவும் சில உவர் நீராகவும்.
* துருக்கியிலுள்ள நீல கடற்காயல்துருக்கியிலுள்ள நீல கடற்காயல்
* நியூசிலாந்தின் வாசுடைக்கு[Washdyke]  கடற்காயல்நியூசிலாந்தின் வாசுடைக்கு[Washdyke] கடற்காயல்
* இத்தாலியின் மரனோ கடற்காயல்இத்தாலியின் மரனோ கடற்காயல்

இதனையும் காண்க
--------------

* சில்கா ஏரி
* மட்டக்களப்பு வாவி

குறிப்புகள்
-----------

1. ↑  காயல் தமிழ் விக்சனரி
2. ↑  உப்பங்கழி தமிழ் விக்சனரி

உசாத்துணைகள்
------------

விக்கிமீடியா பொதுவகத்தில்,  
 ***கடற்காயல்கள்***   
என்பதின் ஊடகங்கள் உள்ளன. 

* Reid, George K. (1961). *Ecology of Inland Waters and Estuaries*. New York: Van Nostrand Reinhold Company. .
* Aronson, R.B. (1993). "Hurricane effects on backreef echinoderms of the Caribbean". Coral Reefs.
**கடற்கரை பள்ளி** அல்லது **கடற்கரை மசூதி** (kadarkarai Palli or Kadarkarai Masudhi) என அழைக்கப்படுவது, தமிழ்நாட்டின் காயல்பட்டினம் நகரில் அமைந்துள்ள ஒரு பழமையான இஸ்லாமிய மசூதி ஆகும். இதுவே தமிழ்நாட்டின் முதல் மசூதியும், இந்தியாவின் இரண்டாவது மசூதியும் ஆகும்.

வரலாறு
------

இஸ்லாமியர்களின் இறுதி நபியான முகம்மது நபி (ஸல்) அவர்களின் மறைவுக்குப்பின் முதல் கலிபாவாக தேர்ந்தெடுக்கப்பட்டவர் அபூபக்கர் (ரலி) என்பவராவார். இவரது ஆட்சிக்காலத்தில் ஒரு வியாபார குழு 633 ஆம் ஆண்டு சுமார் 224 ஆண்கள், பெண்கள் மற்றும் குழந்தைகளுடன் முதன்முதலாக காயல்பட்டினம் நகரில் வந்து தங்கியது. முகம்மது கல்ஜி என்பவர் அந்தக் குழுவுக்கு தலைமை ஏற்று வந்தார். அந்த சமயத்தில் அந்தப் பகுதியை ஆண்ட பாண்டிய மன்னனான அபிராம ராஜா அதிராஜ ராஜா ஜெயவீர ராஜுக்கர் என்பவர் அவர்களை வரவேற்று, அவர்கள் தங்குவதற்கும் வழிசெய்தார்.  
  
 
பின் அங்கேயே தங்கி வியாபாரத்தில் ஈடுபட்ட அந்தக் குழுவினர், தங்கள் வழிபாட்டுக்காக, ஒரு மசூதியை கட்டினர். இதுவே கடற்கரை பள்ளி என அழைக்கப்படுகின்றது. இது இரண்டாவது கலீபாவான உமர் (ரலி) அவர்கள் காலத்தில் கட்டப்பட்டது.

முக்கியத்துவம்
--------------

இந்த மசூதி கட்டப்பட்ட ஆண்டை அறுதியிட்டுக் கூற முடியாவிட்டாலும், இது தோராயமாக 633 முதல் 640 ஆம் ஆண்டுக்குள் கட்டப்பட்டிருக்கலாம் என நம்பப்படுகின்றது. மாலிக் பின் தீணார் என்பவரால் கேரள மாநிலம் கொடுங்கலூரில் 612 ஆம் ஆண்டு கட்டப்பட்ட, இந்தியாவின் முதல் மசூதியான சேரமான் ஜுமா மசூதிக்கு அடுத்து கட்டப்பட்ட இதுவே இந்தியாவின் இரண்டாவது மசூதி ஆகும். மேலும் இதுவே தமிழ்நாட்டின் முதல் மசூதி ஆகும்.

இன்றைய நிலை
-----------

இன்று இந்த மசூதி கோஸ்மறை தர்கா அருகில் உள்ளது. இதன் பல பகுதிகள் இயற்கை சீற்றங்களினால் அழிந்துவிட்ட நிலையில் எஞ்சிய பகுதிகள் சிதிலமடைந்து உள்ளது. ஆனால் இங்கு இருக்கும் இரண்டு கல்வெட்டுகள் இந்த மசூதியின் வரலாற்று பெருமைகளை நினைவு கூறுகின்றன. இதில் முதலாவது கல்வெட்டு, இந்த மசூதிக்கு பாண்டிய மன்னன் நிலம் கொடுத்ததை நினைவு கூறுகின்றது. அடுத்தது அந்நாளில் வாழ்ந்த இஸ்லாமிய பெரியாவரான செய்யது அஹமது பின் சஹீது இப்நு முகம்மது கரீம் மதானி என்பவரை பற்றி கூறுகின்றது.

இதையும் பார்க்கவும்
-------------------

சேரமான் ஜுமா மசூதி

வெளி இணைப்புகள்
---------------

www.kayalpatnam.com
**கடற் பறவைகள் பாதுகாப்பு சங்கம்** (*Association for the Protection of Sea-Birds*) இங்கிலாந்தில் 1860 ஆம் ஆண்டுகளின் பிற்பகுதியில் உருவாக்கப்பட்டது.  இங்கிலாந்திலுள்ள கடற்கரை நகரமான பிரிட்லிங்டன் நகர பேராலயத்தில் அப்போது பதவியிலிருந்த என்றி ஃபிரடெரிக் பாரன்சு-லாரன்சு இச்சங்கத்தை உருவாக்கினார்.. இக்காலத்தில் முட்டை சேகரித்தல் மற்றும் காட்டு விலங்குகளை குறிப்பாக பறவைகளை சுட்டுக்கொல்லும் நடவடிக்கைகள் உச்சத்தை அடைந்திருந்தன. விளையாட்டிற்காக கடற் பறவைகளை சுட்டு வீழ்த்துவதை நிறுத்த வேண்டும் என்பது என்றியின் நோக்கமாகும். நடைமுறையிலுள்ள கடற் பறவைகள் பாதுகாப்புச் சட்டம் 1869 ஆம் ஆண்டு இங்கிலாந்து பாராளுமன்றத்தில் நிறைவேற்றப்பட்டது.  யார்க்சையர் மாகாணத்தில் கடற் பறவைகள் பாதுகாப்பு சங்கத்தை என்றி முன்னெடுத்தார். தான் காப்பாளராக இருந்த கடலோர நகரமான இரைடில் இச்சங்கத்தின் ஒரு கிளையையும் உருவாக்கினார்.

மேற்கோள்கள்
-----------

1. ↑  National Archives
2. ↑  *The Saviour of "those fair birds of God"* Wilson, M p5 Bridlington, Bridlington Priory, 2005
3. ↑  
	* Hansard: Sea Birds Preservation Bill, Lord's Committee
4. ↑  'RYDE, SATURDAY, 29 May 1880' Isle of Wight Observer (Ryde, England), Saturday, 29 May 1880; pg. 4; Issue 1425
**மிர்பூர்** (*Mirpur*,வங்காள மொழி: মীরপুর/মিরপুর) வங்காளதேசத்தின் தலைநகர் தாக்காவின் உள்மாவட்டங்களில் ஒன்றாகும். இதனைச் சுற்றி வடக்கில் பல்லவி தாணா, தெற்கில் மொகமதுப்பூர் தாணா, கிழக்கில் காஃப்ருல் தாணா, மற்றும் மேற்கில் சாவார் உள்ளன.

புவியியல்
---------

மிர்பூரின் அகலப்பரப்பு காட்சி 
மிர்பூர் 23°48′15″N 90°22′00″E﻿ / ﻿23.8042°N 90.3667°E﻿ / 23.8042; 90.3667இல் அமைந்துள்ளது. 58.66 km2 (22.65 sq mi) பரப்பளவில் டாக்கா நகரத்தின் வட-கிழக்கில் இது அமைந்துள்ளது.

மக்கள்தொகையியல்
---------------

அசரத் ஷா அலி போக்தாதி மிர்பூரின் குறிப்பிடத்தக்க மனிதர் ஆவார். பாக்தாத் நகரிலிருந்து இங்கு புலம் பெயர்ந்தவர். 
2000ஆம் ஆண்டு கணக்கெடுப்பின்படி இதன் மக்கள்தொகை 1,074,232 ஆகும். இதில் ஆண்கள் 54.15% பெண்கள் 45.85% ஆகும். 610,270 நபர்கள் 18 அகவைக்கு மேலானவர்கள். சராசரி கல்வியறிவு 68.9% (7+ அகவைகள்) ஆக உள்ளது; இது தேசிய சராசரியான 48.6%ஐ விடக் கூடுதலாக உள்ளது. அண்மையில்தான் மிர்பூர் தாணா சீரமைக்கப்பட்டு ஷா அலி, பல்லவி மற்றும் காஃப்ருல் என மூன்று தாணாக்கள் பிரிக்கப்பட்டுள்ளன.

மேற்சான்றுகள்
-------------

1. ↑  Md. Abu Hasan Farooque (2012). "Mirpur Model Thana". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. Archived from the original on 2013-12-17.. பார்த்த நாள்: 2014-03-22.
2. ↑  2000 Census of Bangladesh
3. ↑  "Population Census Wing, BBS". 2005-03-27 அன்று மூலதளத்திலிருந்து பரணிடப்பட்டது எடுக்கப்பட்டது. November 10, 2006 அன்று பார்க்கப்பட்டது.
நிலைமொழியின் ஈற்றெழுத்து குற்றியலுகரமாகவும் வருமொழியின் முதலெழுத்து யகரமாகவும் இருந்தால், அவையிரண்டும் புணரும்போது நிலைமொழி ஈற்றிலுள்ள குற்றியலுகரம் இகரமாகத் திரியும். அவ்வாறு திரிந்த இகரம் அரை மாத்திரையளவே ஒலிக்கும். அவ்வாறு குறைந்தொலிக்கும் இகரம் **குற்றியலிகரம்** ஆகும்.

எடுத்துக்காட்டு

* நாடு + யாது -> நாடியாது
* கொக்கு + யாது -> கொக்கியாது

மேற்கண்ட எடுத்துக்காட்டுகளில், நிலைமொழியின் ஈற்றெழுத்து குற்றியலுகரம். வருமொழியின் முதலெழுத்து யகரம். இவையிரண்டும் புணரும்போது குற்றியலுகரம் இகரமாகத் திரிந்து, அரை மாத்திரையளவாக ஒலிப்பதை காணலாம்

* கேள் + மியா -> கேண்மியா
* வால்+ மியா = வான்மியா
* கண்டேன் + யான் -> கண்டேனியான்

இவற்றையும் பார்க்கவும்
----------------------

* தமிழ் இலக்கணம்
* குற்றியலுகரம்

அடிக்குறிப்பு
-------------

1. ↑  
தொல்காப்பியம் நூன்மரபு 2
2. ↑  
யகரம் வரு வழி இகரம் குறுகும்  

உகரக் கிளவி துவரத் தோன்றாது. - தொல்காப்பியம் குற்றியலுகரப் புணரியல் 5
3. ↑  
யகரம் வர குறள் உ திரி இகரம் உம்  

அசைச்சொல் மியாவின் இகரம் உம் குறிய - நன்னூல்
4. ↑  வண்டலவர் கண்டே னியான் (கலித்தொகை 92-54)
மிரோஸ்லாவ் லாஜ்காக்
**மிரோஸ்லாவ் லாஜ்காக்**  (Miroslav Lajčák  20 மார்ச்சு 1963  ) என்பவர் சுலோவாக்கியா நாட்டின் வெளியுறவு அமைச்சர் ஆவார்.  இவர் ஐக்கிய நாட்டுப் பொதுச் சபையின் தலைவராக 2017 ஆம் ஆண்டு மே 31 ஆம் தேதி தேர்வு செய்யப்பட்டார். 2017 செப்டம்பர் 12 ஆம் தேதியில் அவர் பதவியேற்க உள்ளார்.

வாழ்க்கைக் குறிப்புகள்
----------------------

### இளமையும் கல்வியும்

பிரட்டீஸ்லாவாவில் உள்ள கொமினியஸ் பல்கலைக்கழகத்தில் படித்து சட்டம் பயின்று பட்டதாரி ஆனார். பின்னர் பன்னாட்டு உறவுகள் என்ற கல்வியில் முதுகலைப்  பட்டம் பெற்றார்.  செருமனியில் பாதுகாப்பு தொடர்பான படிப்பில் ஈடுபட்டார். 

### தூதுவர்ப் பணிகள்

லாஜ்காக் பொதுவுடைமை வீழ்ச்சி அடைவதற்கு முன் செக்கோசுலோவாக்கியாவில் பொதுவுடைமைக் கட்சியில் உறுப்பினராக இருந்தார் 1988 இல்  செக்கோசுலோவாக்கியா அயலக அமைச்சரவையில் சேர்ந்தார்.
1991 முதல் 1993 வரை மாசுகோவில் உள்ள செக்கோசுலோவாக்கியா மற்றும் சுலோவாக்கியா தூதரகங்களில் 
பணி செய்தார். 1994 முத்த 1998 வரை சப்பான் நாட்டுக்கு சுலோவாக்கியாவின் தூதராக இருந்தார்.
2001 முதல் 2005 வரை பெல்கிரேடில் சுலோவாக்கியாவின் தூதராகப் பணியாற்றினார். 
பின்னர் 2007 சூன் முதல் 2009 மார்ச்சு வரை போஸ்னியா,  எரிசகோவினா பகுதிகளுக்கு உயர் மட்ட பிரதிநிதியாக அமர்த்தப்பட்டார்.

### அமைச்சர் பணிகள்

2009இல் சுலோவாக்கியாவின் அயல்நாட்டு அமைச்சராகவும்,   2010 திசம்பர் முதல் 2012 ஏப்பிரல் வரை இரசியா கிழக்கு அண்மை நாடுகள் மேற்கு பால்கன்ஸ் ஆகியவற்றுக்கு மேலாண் இயக்குநராகவும் பணி ஆற்றினார்.
2012 ஏப்பிரலில் சுலோவாக்கிய அமைச்சரவையில் அயலக அமைச்சர் மற்றும் துணை முதலமைச்சராகவும் 
அமர்த்தப்பட்டார்.

### ஐக்கிய நாட்டு அவை பொதுச் செயலாளர் தேர்தலில்

பான் கி மூன் என்ற ஐக்கிய நாட்டுப் பொதுச் செயலாளரை அடுத்து புதிய பொதுச் செயலாளரைத் தேர்ந்தெடுக்க லாஜ்காக் சுலோவாக்கியா வேட்பாளராக 2016 ஆம் ஆண்டில் விண்ணப்பத்தை அளித்தார்.

மேற்கோள்
--------

1. ↑
2. ↑
3. ↑  EU wins Montenegro's support for its referendum formula, published on 2006/02/27.
4. ↑  "Slovak Foreign Minister Eyes UN Sec Gen Post". Archived from the original on 2013-09-27. .
Rugged coastline of the West Coast Region of New Zealand
கடற்கரை அதன் வளைவு, அமைப்பு, சரிவு, இடம்பெயர்வு, தோற்றம் ஆகியவற்றின் அடிப்படையில் எளிமையாகவும் ஏற்றுக் கொள்ளக்கூடியதாகவும் ஜான்சனின் வகைப்பாட்டு முறை அமைந்துள்ளது. இந்த அடிப்படையில் கடற்கரை நான்கு வகைகளாக பிரிக்கப்படுகிறது. ஜான்சன்என்பவரது வகைப்பாடு முறைப்படி கடற்கரையின் வகைகள் கீழே தரப்பட்டுள்ளன.

வகைகள்
------

1) அமிழ்ந்த கடற்கரை 
2) மேலெழுந்த கடற்கரை 
3) நடுநிலைக் கடற்கரை 
4) கூட்டுக் கடற்கரை

அமிழ்ந்த கடற்கரை
----------------

நிலம் தாழ்வாகவோ அல்லது கடல்மட்டம் உயர்வதாலோ எற்படும் கடற்கரை ‘அமிழ்ந்த கடற்கரை’ ஆகும். இந்தியாவின் மேறகுக் கடலோரப் பகுதி (கொங்கணம் முதல் கர்நாடகம் வரை) அமிழ்ந்த கடற்கரையாகும். கிழக்குக் கடற்கரைப்பகுதியில் அமைந்த நிலப்பகுதி கடலில் அமிழ்ந்ததற்கான சான்றுகள் கிடைத்துள்ளன. (காவிரிப்பூம்பட்டினம்)

அமிழ்ந்த கடற்கரையானது நிலம் தாழும் போது தோன்றினால் ஆறுகளின் முகத்துவாரத்தில் ஓத முகங்கள் தோன்றுகின்றன. இவற்றிற்கு ஓத முகக்கடற்கரை என்பது பெயராகும் (Earnestine coast) 
உயர்ந்த நிலப்பகுதி தாழும்போது பள்ளத்தாக்கு முகத்துவாரங்களில் புனல்வடிவ நுழைவுகள் ஏற்படுகின்றன. இவை நிலத்திற்க செல்லச் செல்ல ஆழம் மற்றும் அகலம் குறைந்து காணப்படுகின்றன. கோவாவில் இந்த வகையான கடற்கரை உள்ளது. இதற்கு ஃபியர்டு கடற்கறை என்ற பெயர். 
இணையாக அமைந்துள்ள மலைத்தொடர்கள் மூழ்கி ஏற்படும் கடற்கரை டால்மேஷியன் கடற்கரை எனப்படும். மணல் திட்டுகளும், தீவுகளும் இக்கடற்கரையோரம் அமைந்திருக்கும்.

மேலேழுந்த கடற்கரை
-----------------

நிலம் மேலெழுவதாலோ அல்லது கடல் மட்டம் தாழ்வதாலோ ஏற்படும் கடற்கரை ‘மேலெழுந்த கடற்கரை’ ஆகும். 
கடற்கரை மேலெழுந்து மணல் திட்டுகளும் காயல்களும் தோன்றுகின்றன. கிழக்குக் கடற்கரையிலுள்ள பழவேற்காடு ஏரி, சில்கா ஏரி போன்ற காயல்கள் கடலோர மணற்குன்றுகளுக்கு அடுத்து காணப்படுகிறது. எனவே இவை மேலெழுந்தவை ஆகும். மேலும் மலைப்பாங்கான கடலோரம் மேலெழுந்தவை ஆகும். மேலும் மலைப்பாங்கான கடலோரம் மேலெபந்தால் சரிவு மிகுந்த கடற்கரை தோன்றுகிறது. கரடு முரடாகக் காணப்படும் இவ்வகைக் கடற்கரை கர்நாடக மாநிலத்தில் உள்ளது.

நிடுநிலைக்கடற்கரை
-----------------

கடல்மட்டம் அல்லது நீர்மட்டத்தில் எவ்வித மாற்றமுமின்றிக் காணப்படுவது. புதிய படிவுகள் கடலை நோக்கி வளர்ச்சியடைவதால் தோன்றம். இவை டெல்டா, எரிமலை, பவளப்பாறை, பனியாற்றுவண்டல், வண்டல் சமவெளி, பிளவு என ஆறுவகைகளாக அமைகின்றன.

கூட்டுக்கடற்கரை
---------------

நடுநிலைக் கடற்கரையில் உள்ள ஆறுவகைகள் இரண்டு அல்லது மூன்று வகைக் கடற்கரைகள் சேர்ந்து காணப்படும் கடற்கரையாகும்.

உசாத்துணை
---------

மேற்பார்வை நூல், புவிப்புறவியல். அனந்த பத்மநாபன். என்
**மிர்பூர் மாவட்டம்** (**Mirpur district**) (ضلع میر پور) இந்தியப் பிரிவினையின் போது பாகிஸ்தான் ஆக்கிரமித்த ஆசாத் காஷ்மீர் பிரதேசத்தில் உள்ள 10 மாவட்டங்களில் ஒன்றாகும். இதன் நிர்வாகத தலைமையிடம் மிர்பூர் நகரம் ஆகும். இம்மாவட்டடத்தின் மக்கள்தொகை 4,56,200 ஆகும். இதன் பரப்பளவு 1,010 சதுர கிலோ மீட்டர் ஆகும். பீர் பாஞ்சால் மலைத்தொடரில் அமைந்த மிர்பூர் மாவட்டம் பெரும்பாலும் மலைகளும், சில சமவெளிகளும் கொண்டுள்ளது. இதன் தட்பவெப்பம், கோடைக் காலத்தில் கடும் வெப்பமும்; குளிர்காலத்தில் கடுங்குளிரையும் கொண்டது.

வரலாறு
------

பாகிஸ்தான் ஆக்கிரமிப்பு ஆசாத் காஷ்மீரில் மிர்பூர் மாவட்டம் (சிவப்பு நிறத்தில்)
ஆகஸ்டு, 1947-க்கு முன்னர் பிரித்தானிய இந்தியாவின் ஆட்சியின் கீழிருந்த சதேச சமஸ்தானமான ஜம்மு காஷ்மீர் இராச்சியத்தின் ஜம்மு பிரதேசத்தில் இருந்த ஐந்து மாவட்டங்களில் ஒன்றாக இருந்தது.  1941-ஆம் ஆண்டின் மக்கள்தொகை கணக்கெடுப்பின் படி மிர்பூர் மாவட்டத்தின் மக்கட்தொகை 3,86,655 ஆகும். மக்கட்தொகையில் 80% இசுலாமியர்களும் மற்றும் 16% இந்துக்களும், 4% சீக்கியர்களும் மறவர்களும் இருந்தனர். 1947\_1948 இந்திய பாகிஸ்தான் போரின் போது, பாகிஸ்தான் நாடு ஜம்மு காஷ்மீர் இராச்சியத்தின் மேற்கில் இருந்த ஆசாத் காஷ்மீர் மர்ற்றும் வடக்கில் இருந்த ஜில்ஜிட் பல்திஸ்தான் பகுதிகளை ஆக்கிரமிப்பு செய்ததது. மிர்பூர் மாவட்டம் கோட்லி, மிர்பூர் மற்றும் பீம்பூர் என மூன்று வருவாய் வட்டங்களைக் கொண்டிருந்தது. தற்போது கோட்லி மர்ற்ர்றும் பீம்பூர் தனி மாவட்டங்களாகப் பிரிக்கப்பட்டுள்ளது. 

காஷ்மீர் பிரதேசததில் மிர்பூர் மாவட்டத்தின் (மைய இடது) அமைவிடம்
தற்போது மிர்பூர் மாவட்டம் மிர்பூர் வட்டம், தயாள் வட்டம் மற்றும் சக்ச்ஸ்வரி வட்டம் என மூன்று வருவாய் வட்டங்களைக் கொண்டுள்ளது.

மேற்கோள்கள்
-----------

1. ↑  Azad Kashmir
2. ↑  "- Government Website". 2020-03-19 அன்று மூலம் பரணிடப்பட்டது. 2020-01-22 அன்று பார்க்கப்பட்டது.
3. ↑  "Census 2017: AJK population rises to over 4m" (in en-US). *The Nation*. Archived from the original on 2017-09-01. .
4. ↑  Karim, Kashmir The Troubled Frontiers 2013, ப. 29-32.
5. ↑  Behera, Demystifying Kashmir 2007, ப. 15.
6. ↑  Snedden 2001, ப. 118.

வெளி இணைப்புகள்
---------------

 பரணிடப்பட்டது 2020-05-11 at the வந்தவழி இயந்திரம்
**குலக்குழு** (band society) என்பது மிகவும் எளிமையான மனித சமூக வடிவமாகும். ஒரு குலக்குழு பொதுவாக, கூட்டுக் குடும்பம் அல்லது குலம் என்பதிலும் பெரிதாயிராத ஒரு சிறிய உறவுமுறைக் குழுவை உள்ளடக்கியிருக்கும். குலக் குழுக்கள் ஒழுங்குமுறை சாராத தலைமைத்துவம் கொண்டவை. குலக்குழுவின் முதிர்ந்த உறுப்பினர்களின் வழிகாட்டல்களும், ஆலோசனைகளும் எதிபாக்கப்படுகின்றன ஆனால் சிக்கலான சமூகங்களில் காணப்படும் சட்டங்களோ பணியாதவர்களைப் பணியவைப்பதற்கான முறைகளோ கிடையாது. குலக்குழுக்களின் வழமைகள் எப்பொழுதும் வாய்வழியாகவே கையளிக்கப்படுகின்றன. ஒழுங்கமைவான நிறுவனங்கள் எதுவும் எரா அல்லது மிகக் குறைவாக இருக்கக்கூடும். சமயம் பொதுவாகக் குடும்ப மரபு, தனிப்பட்ட அனுபவம், அல்லது shaman இடமிருந்தான ஆலோசனையை அடியொற்றி இருக்கும். குலக்குழுச் சமூகங்கள் வழக்கமாக உணவுக்காக வேட்டை மற்றும் சேகரித்தலை மேற்கொள்வர்.

குலக்குழுக்கள் அளவின் அடிப்படையில் பழங்குடிகளிலிருந்து வேறுபடுகிறார்கள். பழங்குடிகள் பொதுவாகப் பல குடும்பங்களைக் கொண்ட பெரிய கூட்டத்தினராவர். பழங்குடிகள் குடித்தலைவன் (chieftain) அல்லது முதியோர்கள் போன்ற கூடுதலான சமூக நிறுவனங்களைக் கொண்டவர்கள். பழங்குடிகள் குலக் குழுக்களிலும் நிலையானவை; ஒரு சிறிய குழுவினர் விலகிவிடுவதன் மூலம் ஒரு குலக்குழு இல்லாது போய்விடலாம். உண்மையில் பல பழங்குடிகள், குலக்குழுக்களாகப் பிரிக்கப்பட்டுள்ளார்கள்.

நவீன தேசிய அரசுகள் உலகின் எல்லா மூலைகளுக்கும் பரவுவதன் காரணமாக இன்று உண்மையான குலக்குழுக்கள் மிகக் குறைவாகவே எஞ்சியுள்ளன. வட அமெரிக்காவின் வடபகுதியில் வாழும் இனுயிட்கள், Great Basinஇன் சோஷோன்கள், தெற்கு ஆபிரிக்காவைச் சேர்ந்த புஷ்மென்கள், ஆஸ்திரேலியப் பழங்குடியினர் என்பவர்கள் முக்கியமான எடுத்துக்காட்டுகளாகும்.
மூலக்கூறு உயிரியலில் மிர் 675 நுண்ணிய ஆர் என் ஏ என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற ஜீன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது

செல் பிரிதலை தடுத்தல்
---------------------

மிர்-675 அதிகப்படியான பரவலான பரம்பல் மற்றும் ஃபெடரல் ஸ்டெம் செல்களைக் கொண்டிருக்கிறது. இது பிறப்புக்கு முன்னர் தொப்புள்கொடி வளர்ச்சியை கட்டுப்படுத்துவதற்கு பொறுப்பேற்றுள்ள மிகப்பெரிய இடையிடையே உள்ளகுறியீடு பெற்றிராத ஆர் என் ஏ H19 ன் முதல் முனையத்தில் உட்பொதிக்கப்பட்டதாக கண்டறியப்பட்டுள்ளது. மில்லர் -675 ன் இலக்குகள் H19 இல்லாத தொப்புள்கொடியைக் கட்டுப்படுத்துகின்றன; இதில் இன்சுலின் போன்ற வளர்ச்சி காரணி 1 ஏற்பி அடங்கும் (IGF1R). இதனால் மிர் -675 இல்லாத தொப்புள்கொடிதொடர்ந்து வளர்கிறது. H19 ல் இருந்து மில்லர் -675 வெளியான கட்டுப்பாட்டுக்கு செல்லுலார் அழுத்தம் அல்லது அன்கோஜெனிக் சமிக்ஞைகளுக்கு பதிலளிப்பதன் மூலம் உயிரணு பெருக்கம் விரைவாகத் தடைசெய்யலாம்.

COL2A1 கீல்வாதம் கட்டுப்படுத்துதல்
----------------------------------

மிர் -675 H.19 உடன் இணைந்து,  கீல்வாதத்தை கட்டுப்படுத்துவதாக கண்டறியப்பட்டுள்ளது. உண்மையில், இந்த இரண்டு ஆர்.என்.ஏக்களின் இணை-ஒழுங்குமுறையில் உள்ளது. சாதாரண திசுவுடன் ஒப்பிடும்போது மாற்றப்பட்ட வெளிப்பாடு நிலைகள் மூலம் கீல்வாதம் தொடர்புடைய COL2A1 மரபணு miR-675 அதிக அழுத்தத்தால் கட்டுப்படுத்தப்படுகிறது. மிர் -675 என்பது கொல்லாஜன்  II வகை அளவை ஒரு அறியப்படாத  மூலக்கூறின் மூலம் மாற்றியமைக்கலாம் என்று பரிந்துரைக்கப்பட்டுள்ளது, மேலும் இந்த நுண்ணிய அணுக்களின் மூலம் கீல்வாதத்தில் உள்ள கண்டறியும் வளர்சிதை மாற்ற சமிக்கைகளை கண்டறியும் சாத்தியம் உள்ளது.

மேலும் பார்க்க
--------------

* MicroRNA
**எரிக் டி. கோல்மன்** (*Eric D. Coleman*) (பிறப்பு மே 26, 1951) அமெரிக்காவில் உள்ள மக்களாட்சிக் கட்சியின் அரசியல்வாதி ஆவார். இவர் புளூம்ஃபீல்ட், ஹார்ட்பர்ட் மற்றும் வின்ட்ஸரைப் பிரதிநிதித்துவப்படுத்தும் கனெடிகட்டின் 2வது மாவட்டத்தின் மாநில ஆட்சிமன்றக் குழுவில் பணியாற்றினார். 1983 முதல் 1994 வரை மாநில பிரதிநிதியாக பணியாற்றினார். மேலும் கனெடிகட் ஆட்சிமன்றக் குழுவின் துணைத் தலைவர் (புரோ டெம்போர்) பதவியையும் வகித்தார்.

கோல்மன், பாம்ஃப்ரெட் பள்ளி, கொலம்பியா பல்கலைக்கழகம் மற்றும் கனெடிகட் பல்கலைக்கழக சட்டப் பள்ளி ஆகியவற்றின் பட்டதாரி ஆவார்.
2001 இல், நீதித்துறைக் குழுவின் தலைவராக இருந்த முதல் ஆப்பிரிக்க-அமெரிக்கரானார். இப்போது திட்டமிடல் மற்றும் மேம்பாட்டுக் குழுவின் தலைவராக உள்ளார்.

2017 இல் ஆட்சிமன்றக் குழுவிலிருந்து வெளியேறினார். பின்னர் 2018 இல் உயர் நீதிமன்ற நீதிபதியாக பரிந்துரைக்கப்பட்டார்.

நவம்பர் 30, 2022 அன்று, மேயர் லூக் புரோனின் ஓய்வுபெறும் முடிவைத் தொடர்ந்து, 2023 இல் ஹார்ட்ஃபோர்டின் மேயர் பதவிக்கு போட்டியிடுவதாக கோல்மன் அறிவித்தார்.

சான்றுகள்
---------

1. 1 2 3   *Who's Who Among Black Americans, 1985*. Adam and Charles Black Ltd. December 1985. பன்னாட்டுத் தரப்புத்தக எண்:9780915130962. .
2. 1 2  "Eric Coleman Is Running for Mayor of Hartford". *WVIT*. November 30, 2022. December 3, 2022 அன்று பார்க்கப்பட்டது.
3. ↑  "Former Sen. Eric Coleman Barely Approved by House as Judge".

வெளி இணைப்புகள்
---------------

* Eric D. Coleman **official website**
* Connecticut General Assembly - Eric D. Coleman **bills introduced**
* Project Vote Smart - Representative Eric D. Coleman (CT) profile
* *Follow the Money* - Eric D Coleman
	+ 2006 2004 2002 2000 1998 1996 campaign contributions
**பொது கணக்குக் குழு** என்பது இந்திய நாடாளுமன்றத்தால், இந்திய அரசின் செலவுகளை தணிக்கை செய்ய அமைக்கப்படும் குழுவாகும்.

அமைப்பு
-------

ஆண்டுதோறும் பொது கணக்குக் குழுவிற்கு மக்களவையிலிருந்து 15 உறுப்பினர்களும், மாநிலங்களவையிலிருந்து 7 உறுப்பினர்களும் தேர்ந்தெடுக்கப்படுவர். உறுப்பினர்களின் பதவிக் காலம் ஒரு ஆண்டு ஆகும். குழுவின் தலைவர் மக்களவை சபாநாயகரால் நியமிக்கப்படுகிறார். 1967 ல் இருந்து குழுவின் தலைவராக எதிர்க் கட்சியிலிருந்து ஒருவர் நியமிக்கப்படுகிறார். அமைச்சர் ஒருவர் இந்த குழுவில் உறுப்பினராக இருக்கமுடியாது. பொதுக் கணக்குக் குழு உறுப்பினர் ஒருவர் அமைச்சராக பதவியேற்றால், அவருக்கு பதில் இக்குழுவிற்கு புதிய உறுப்பினர் தேர்ந்தெடுக்கப்படவேண்டும்.

தற்பொது பொதுக் கணக்குக் குழுவின் தலைவராக மக்களவை இந்திய தேசிய காங்கிரசு கட்சியின் தலைவரான ஆதிர் ரஞ்சன் சௌத்திரி 1 மே 2020 முதல் 30 ஏப்ரல் 2021 வரை தேர்ந்தெடுக்கப்பட்டுள்ளார்.

பணிகள்
------

இந்தியத் தலைமைக் கணக்குத் தணிக்கையாளர் சமர்பிக்கும் அறிக்கையின் அடிப்படையில் பொதுக் கணக்கு குழு அரசின் வரவு, செலவுகளை பரிசீலனை செய்யும். நிதிச் சட்டம் மூலமாக வரி விதிக்கவும் நிதி ஒதுக்கீட்டுச் சட்டம் மூலமாக ஒவ்வொரு அமைச்சகமும் செலவுகளை செய்யவும் பாராளுமன்றம் இந்திய அரசுக்கு அதிகாரங்களை வழங்குகிறது. இந்தச் சட்டங்களில் குறிப்பிட்டுள்ளபடி அரசு வரி வருவாய் பெற்றிருக்கிறதா, செலவுகளை செய்திருக்கிறதா என்று பொதுக் கணக்கு குழு ஆராயும். இதில் இந்தியத் தலைமைக் கணக்குத் தணிக்கையாளர் பொதுக் கணக்குக் குழுவிற்கு உதவி செய்வார்.

பொதுக் கணக்குக் குழுவின் முன் ஒவ்வொரு அமைச்சகத்தின் அதிகாரிகள் வந்து இந்தியத் தலைமைக் கணக்குத் தணிக்கையாளரும் பொது கணக்கு குழுவும் எழுப்பும் கேள்விகளுக்கு பதிலும் விளக்கங்களும் அளிப்பர். அமைச்சர்கள் பொது கணக்கு குழு முன் விளக்கம் அளிப்பதில்லை. சில நேரங்களில் பொது கணக்கு குழு ஒரு துறையின் அமைச்சரை சந்தித்து இறுதியாக தனது முக்கிய பரிந்துரைகளை கூறலாம்.

இதனையும் காண்க
--------------

* நிலைக்குழு (இந்தியா)
* நாடாளுமன்றக் கூட்டுக் குழு (இந்தியா)
* நாடாளுமன்ற மதிப்பீட்டுக் குழு (இந்தியா)
* பொதுத்துறை நிறுவனங்களுக்கானக் குழு (இந்தியா)
* நாடாளுமன்ற நிதிக் குழு (இந்தியா)

குறிப்புகள்
-----------

1. ↑  PUBLIC ACCOUNTS COMMITTEE
2. ↑  "Public Accounts Committee" (PDF). 2012-11-13 அன்று மூலம் (PDF) பரணிடப்பட்டது. 2013-10-10 அன்று பார்க்கப்பட்டது.
3. ↑  2019 - 2020 ஆண்டிற்கான பொது கணக்குக் குழுவின் உறுப்பினர்கள் பட்டியல்
4. ↑  "committee on public accounts". 27 ஜூன் 2012 அன்று மூலம் பரணிடப்பட்டது. 10 October 2013 அன்று பார்க்கப்பட்டது.
5. ↑  பி.ஏ.சி. தலைவராக ஆதிர் ரஞ்சன் நியமனம்
6. ↑  "பொது கணக்குக் குழு - என்றால் என்ன?". 9 October 2013. October , 10 2013 அன்று பார்க்கப்பட்டது. Check date values in: `|accessdate=` (உதவி)
**மிர்துலா சாராபாய்** (Mridula Sarabhai, 6 மே 1911 – 26 அக்டோபர் 1974) என்பவர் இந்திய விடுதலைப் போராட்டத்தில் ஈடுபட்டவர். ஆமதாபாத்தில் பிறந்த இவர் வளமான தொழில் அதிபர் குடும்பத்தைச் சேர்ந்தவர். அம்பாலால் சாராபாய், சரியா தேவி இணையருக்குப் பிறந்தவர் ஆவார். மேலும் இவர் இந்திய விண்வெளித் திட்டத்தின் தந்தை விக்கிரம் சாராபாய் இன்
சகோதரி ஆவார்.
இவர் பள்ளிக்குப் போகாமலே இல்லத்தில் இருந்து கல்வி பயின்றார்.இருப்பினும் 1928 இல் குசராத்து 
வித்யாபீத்தில் சேர்ந்து இடையிலேயே கல்வியை நிறுத்திவிட்டு உப்பு சத்தியாகிரகத்தில் கலந்துகொண்டார். மகாத்மா காந்தியின் அழைப்பை அடுத்து அயல்நாட்டுப் பொருள்கள், நிறுவனங்கள் முதலியவற்றைப் புறக்கணிக்கும் போராட்டத்தில் இறங்கினார். எனவே வெளிநாட்டுக்குச் சென்று கல்வி பயிலும் வாய்ப்பை மறுத்தார்.

இந்திய விடுதலைப் போராட்டச் செயல்பாடுகள்
---------------------------------------

இளம் அகவையில் மகாத்மா காந்தியின் போராட்டத்தில் ஆர்வம் கொண்டார்.குரங்குப் படை என்ற இந்திரா காந்தி தொடங்கிய குழந்தைகளின் போராட்ட அமைப்பில் சேர்ந்தார்.1927 இல் இராஜ்கோட்டில் இளைஞர்கள் மாநாட்டில் கலந்துகொண்டார். உப்பு சத்தியாகிரகப் போராட்டக் காங்கிரசு சேவா தளத்தில் சேர்ந்தார். உப்பு சத்தியாகிரகப் போராட்டத்தினால் சிறைக்கும் சென்றார்.
1932 இல் அனைத்திந்திய காங்கிரசு கமிட்டிக்கு, குசராத்து மாநிலம் சார்பாகத் தேர்ந்தெடுக்கப்பட்டு அனுப்பப்பட்டார். சில ஆண்டுகளில் குசராத்து மணிலா காங்கிரசுத் தலைவர்களுடன் கருத்து வேறுபாடு ஏற்பட்டது. எனவே தனிப்பட்ட முறையில் தேர்தலில் போட்டியிட்டு வெற்றி பெற்றார்.
மிருதுலா சாராபாய் காங்கிரசுக் கட்சியின் அமைப்பு ரீதியான செயல்பாடுகளில் முக்கியப் பங்கு ஆற்றினார். பெண்கள் அணிக்குத் தலைமை தாங்கினார்.

1946 இல் ஜவகர்லால் நேரு இவரைக் காங்கிரசுக் கட்சியின் பொதுச் செயலார்களில் ஒருவராக அமர்த்தினார். செயற்குழுவிலும் இடம் பெறச் செய்தார். பின்னர் அப்பதவியிலிருந்து விலகி நவகாளிப் படுகொலைகள் நடந்தபோது மகாத்மா காந்தியுடன் மிருதுலா நவகாளிக்குப் பயணம் செய்தார்.

இந்தியப் பிரிவினையின் விளைவாக ஏற்பட்ட மதக் கலவரத்தில் அமைதியும் இணக்கமும் ஏற்பட முயன்றார். 1947 ஆகத்து 15 இல் பாட்னாவில் கொடியேற்றும் நிகழ்வில் கலந்து கொண்டார். பின்னர் வன்செயல்கள் பஞ்சாபில் வெடித்துக் கிளம்பியபோது அங்கும் சென்று கொந்தளிக்கும் மக்களிடையே அமைதி நிலவப் பாடுபட்டார். இவருடைய அமைதி முயற்சியை இந்தியா மற்றும் பாகிஸ்தான் தலைவர்கள் பாராட்டினார்கள்.

காங்கிரசுடன் பிணக்கு
--------------------

இந்தியா விடுதலை அடைந்த பிறகு காங்கிரசுக் கட்சியுடன் இவருக்குப் பிணக்கு உண்டானது. காசுமீரத் தலைவர் சேக் அப்துல்லாவை ஆதரிக்கத் தொடங்கினார். சேக் அப்துல்லா மீது இருந்த வழக்கின் பொருட்டு இவர் பணம் கொடுத்தார். இவர் மீது சதி வழக்கு இல்லையானாலும் காசுமீர் சிக்கலில் இவர் கைது ஆகி பல மாதங்கள் சிறையில் தள்ளப்பட்டார்.

மேலும் பார்க்க
--------------

* *Mridula Sarabhai:Rebel with a Cause* by Aparna Basu (ISBN 0-19-566794-8)

மேற்கோள்
--------

1. ↑
2. ↑  Mahatma Gandhi: Salt satyagraha: the watershed by Navjivan Publications, 1995:pp 263-On 9 April in Ahmedabad Khurshedbehn Naoroji and Mridula Sarabhai were arrested for selling contraband salt.
3. ↑  "he Sheikh's expenses were met by his woman friend, Mridulla Sarabai, who was the daughter of the owner of the Bombay-based famous industry "Sarabai Chemicals"". 2011-09-18 அன்று மூலம் பரணிடப்பட்டது. 2017-08-14 அன்று பார்க்கப்பட்டது.
4. ↑   India, Pakistan and the secret jihad: the covert war in Kashmir, 1947-2004
 By Praveen Swami
**மடு அன்னை** (*Shrine of Our Lady of Madhu*) கன்னி மேரியின் ரோமன் கத்தோலிக்க தேவாலயம் ஆகும். இது இலங்கையின் வட மாகாணத்தில் மன்னார் மாவட்டத்தில் மடு என்ற இடத்தில் அமைந்துள்ளது. 400 ஆண்டுகள் பழமையான இத்தேவாலயம் இலங்கை தமிழ் மற்றும் சிங்கள கத்தோலிக்கரின் புனித வழிபாட்டுத் தலமாக விளங்குகின்றது. ஓகஸ்ட் மாதத்தில் இடம்பெறும் இவ்வாலயத்தின் வருடாந்த உற்சவத்தில் கிட்டத்தட்ட ஒரு மில்லியன் மக்கள் இன, மத பேதமின்றி கலந்து கொள்வர். ஈழப்போர் தொடங்கியதில் இருந்து இவ்வாலயத்திற்கு செல்வோரின் தொகை பல மடங்கு குறைந்தது. இனப்போரின் தாக்கத்தினால் இடம்பெயர்ந்த பல்லாயிரக்கணக்கானோர் இவ்வாலயச் சுற்றுவட்டத்தில் அகதிகளாக தஞ்சமடைந்திருந்தனர். ஏப்ரல் 2008 இல் ஆலயத்தை நோக்கி இலங்கை இராணுவத்தினர் தொடர்ச்சியாக நடத்திய பலத்த எறிகணை வீச்சினால் ஆலயம் பலத்த சேதத்துக்குள்ளாகியது. இதனால் அங்கு அடைக்கலமடைந்திருந்ந்த மக்கள் அனைவரும் வேறு பாதுகாப்பான இடத்தை நோக்கி இடம்பெயர்ந்தனர். அந்த ஆலயத்தில் இறுதியாகத் தங்கியிருந்த குருக்கள் மற்றும் பணியாளர்களும் அங்கிருந்து வெளியேறினர். இதனை அடுத்து தேவாலயத்தில் 400 ஆண்டுகளாக அருள் பாலித்து வரும் அன்னையின் திருவுருவச் சிலையின் பாதுகாப்புக் கருதி அச்சிலை ஏப்ரல் 4, 2008 இல் மன்னார் தேவன்பிட்டி புனித சவேரியர் ஆலயத்துக்கு எடுத்துச் செல்லப்பட்டது.

வரலாறு
------

மடு தேவாலயப் படுகொலைகள்
-----------------------

முதன்மைக் கட்டுரை: மடு தேவாலயப் படுகொலைகள், 1999
நவம்பர் 20, 1999 இல் மடு தேவாலயத்தை நோக்கி எறியப்பட்ட எறிகணை வீச்சினால் அங்கு தங்கியிருந்த 44 பொது மக்கள் கொல்லப்பட்டனர். மேலும் 60 பேர் வரையில் படுகாயமடைந்தனர்.

இவற்றையும் பார்க்கவும்
----------------------

* அன்னை வேளாங்கண்ணி
* இலங்கை இனப்பிரச்சினைக் காலக்கோடு

மேற்கோள்கள்
-----------

1. 1 2  "Sri Lankan Monitor". 2007-08-02 அன்று மூலம் பரணிடப்பட்டது. 2008-04-06 அன்று பார்க்கப்பட்டது.
2. ↑  NEGOTIATIONS RESUME, OUR LADY OF MADHU IS A PILGRIM OF PEACE
3. ↑  S. J. Anthony Fernando Madhu Church ready for August festival pilgrims பரணிடப்பட்டது 2007-12-17 at the வந்தவழி இயந்திரம் Daily News, Sri Lanka
4. ↑  (புதினம்)
5. ↑  அகதியாக்கப்பட்ட" மடு மாதா திருவுருவச் சிலையை தேவன்பிட்டி சவேரியார் ஆலயத்திலேயே வைக்க முடிவு (புதினம்)
6. ↑  Dozens of Sri Lankan refugees killed in artillery attack on church on World Socialist Website.

வெளி இணைப்புக்கள்
-----------------

* மடுமாதா திருப்பதியின் சரித்திரச் சுருக்கம் - ஈ. ஏ. பர்னாந்து, சிலாபம், 1949 பரணிடப்பட்டது 2008-04-13 at the வந்தவழி இயந்திரம் – நூலகத் திட்டம்
* மன்னார் மறை மாவட்ட அதிகாரபூர்வ இணையத்தளம் பரணிடப்பட்டது 2008-05-03 at the வந்தவழி இயந்திரம்
10 மீட்டர் உயரம் வரை பீய்ச்சி அடிக்கும் லாவா
**லாவா** என்பது எரிமலை குமுறும் போது வெளிவரும் உருகிய பாறைக் குழம்பைக் குறிக்கும். இது எரிமலையின் துளையில் இருந்து வெளிவருகையில் இதன் வெப்பநிலை 700 °C முதல் 1200 °C வரை இருக்கும். லாவாவின் பாகுநிலை நீரினை விட சுமார் 100,000 மடங்கு அதிகமாக இருப்பினும், இக்கொதிக்கும் பாறை குழம்பு வெகுதூரம் உறையாமல் ஒடக்கூடியது.

சில இடங்களில் எரிமலை வெடித்து சிதறாமலேயே லாவா குழம்பு எரிமலை முகத்துவாரத்தில் இருந்து வெளிவருவதும் உண்டு. பூவியின் மேற்பரப்பில் காணப்படும் பாறைகளில், 95 விழுக்காடு காணப்படும் தீப்பாறைகள், எரிமலை குழம்பு உறைந்து பாறையாவதினால் உருவானவையாகும். எரிமலைகளில் இருந் து வெளிவரும் லாவா குழம்பு குளிர்ந்து இறுகி தீப்பாறைகளாக உருவெடுக்கிறது. லாவா என்ற பதம் இத்தாலிய மொழியில் இருந்து வந்ததாக அறியப்படுகிறது.

லாவா குழம்பின் உட்கூறுகள்
-------------------------

 2007ஆம் ஆண்டு செப்டம்பர் மாதம் ஹவாய் தீவுகளில் எரிமலை வெடித்தபோது ஓடிய லாவா குழம்பு 
லாவா குழம்பின் உட்கூறுகள் எரிமலைகளுக்கிடையே வேறுபடுகிறது. லாவா குழம்பின் பண்புகள், அதன் உட்கூறுகளை கொண்டே நிர்ணயம் செய்யப்படுகின்றன. லாவா குழம்பின் வேதியியல் பண்புகளின்படி, மூன்று வகைகளாக பிரிக்கப்படுகிறது. அவையாவன: 

1. மிகுந்த பாகுத்தன்மை கொண்ட பெல்சீக் வகை (felsic)
2. இடைப்பட்ட பாகுத்தன்மை கொண்ட வகை
3. குறைந்த பாகுத்தன்மை கொண்ட மாபிக் வகை (mafic)

பெல்சீக் வகை லாவாவில், சிலிக்கா, அலுமினியம் பொட்டாசியம், சோடியம், கால்சியம், குவார்ட்சு ஆகிய வேதியல் பொருள்கள் பெருமளவில் காணப்படுகின்றன. மிகுந்த பாகுத்தன்மை கொண்டமையால், இவ்வகை லாவா மிகக்குறைவான வேகத்தில் பாயும் தன்மையை பெற்றுள்ளது. மேலும், பெல்சீக் வகை லாவா, மற்ற லாவா வகைகளை விட குறைந்த வெப்ப நிலையான 650 முதல் 750 °C வரையிலான வெப்ப நிலையிலே அளவிடப்பட்டுள்ளது. இருப்பினும், இவ்வகை லாவா பல கிலோமீட்டர் பாயும் ஆற்றல் கொண்டவை.

இடைப்பட்ட பாகுத்தன்மை கொண்ட லாவாவின் வெப்பநிலை பெல்சீக் வகை லாவாவை விடக் கூடுதலாகவும்(சுமார் 750 முதல் 950 செல்சியஸ் வரை) , பாயும் வேகம் அதிகமாகவும் காணப்படுகிறது. இவ்வகை லாவாவில், அலுமினியம் மற்றும் சிலிக்கா ஆகியவற்றின் அளவு குறைவாகவும், இரும்பு மற்றும் மாங்கனிசு ஆகியவற்றின் அளவு அதிகமாகவும் காணப்படுகிறது. இரும்பு மற்றும் மாங்கனிசு ஆகியவற்றினால், இக்குழம்பு கரும்சிவப்பு நிறத்தினை கொண்டுள்ளது.

மூன்றாவது வகையான மாபிக் லாவாவின் வெப்பநிலை மிக உயர்ந்ததாகவும்( > 950 செல்சியஸ்), விரைவாக ஒடக்கூடியதாகவும் காணப்படுகிறது.

மேலும் பார்க்க
--------------

* மக்மா

மேற்கோள்கள்
-----------

1. ↑  H. Pinkerton, N. Bagdassarov. "ScienceDirect - Journal of Volcanology and Geothermal Research : Transient phenomena in vesicular lava flows based on laboratory experiments with analogue materials". www.sciencedirect.com. 2009-03-06 அன்று மூலம் பரணிடப்பட்டது. 2008-06-19 அன்று பார்க்கப்பட்டது.
2. ↑  "Rheological properties of basaltic lavas at sub-liquidus temperatures: laboratory and field measurements on lavas from Mount Etna". cat.inist.fr. 2015-11-02 அன்று மூலம் பரணிடப்பட்டது. 2008-06-19 அன்று பார்க்கப்பட்டது.
3. ↑  Merriam-Webster OnLine dictionary
4. ↑  Dictionary.com
5. ↑  "Vesuvius Erupts, 1738". 2006-09-28 அன்று மூலம் பரணிடப்பட்டது. 2008-09-29 அன்று பார்க்கப்பட்டது.
**பெரியார் ஈ.வெ.இரா** திருமணம் குறித்து சமகாலத்து முறைகளுக்கு மாறுபட்ட கருத்துக்களைக் கொண்டிருந்தார். சமூக நீதிக்காகவும் பெண் விடுதலைக்காகவும் பாடுபட்டவர். தமிழ்நாட்டில் சுயமரியாதை திருமணத்தை அறிமுகப்படுத்தியவர்.

பகுத்தறிவுத் திருமணம்
---------------------

இன்ன அவசியத்திற்கு, இன்ன காரியம் செய்கிறோம் என்று அறிந்து கொள்ளாமலும், அறிய முடியாமலும் இருக்கும்படியான காரியங்களைச் (சடங்குகளை) செய்யாமல் நடத்தும் திருமணம் பகுத்தறிவுத் திருமணம் ஆகும்.

சுதந்திரத் திருமணம்
-------------------

சுதந்திரத் திருமணம் என்பது மணமக்கள் தாங்களாகவே ஒருவரை ஒருவர் நன்றாக அறிந்து திருப்தி அடைந்து காதலித்து நடத்தும் திருமணம் ஆகும்.

புரட்சித் திருமணம்
------------------

புரட்சித் திருமணம் என்பது தாலி கட்டாமல் செய்யும் திருமணம் ஆகும்.

சிக்கனத் திருமணம்
-----------------

சிக்கனத் திருமணம் என்பது ஆடம்பர காரியங்கள் தவிர்க்கப்பட்டு சுருங்கின செலவில், குறுகிய நேரத்தில் நடத்துவது ஆகும்.

சுயமரியாதைத் திருமணம்
---------------------

சுயமரியாதைத் திருமணம் என்பது பார்ப்பனரைப் புரோகிதராக வைத்து நடத்தாத திருமணம் ஆகும்.

மேற்கோள்கள்
-----------

1. ↑  பெரியாரின் பண்பாட்டுப் புரட்சி (2002). *பெரியாரின் பண்பாட்டுப் புரட்சி*. 55: உலகத் தமிழாராய்ச்சி நிறுவனம். பக். 89.
2. ↑  பெரியார் ஈ.வெ.இரா (மார்ச் 1950). [www.viduthalai.in "சித்திர புத்திரன்"]. *விடுதலை நாளிதழ்* (14.3.1950). doi:14.3.1950. www.viduthalai.in.
**சின்ன விஷயங்களின் கடவுள்** என்பது அருந்ததி ராய் எழுதிய "த காட் ஆஃப் சிமோல் திங்சு" (*The god of small things*) என்ற புகழ் பெற்ற ஆங்கில நூலின் தமிழ்ப் பதிப்பு ஆகும்.

இதன் ஆங்கில மூலப் படைப்பு ஆரம்பத்தில் வெளியிட பொருளாதார உதவியின்றி எளிமையாக வெளியிடப்பட்டது. பின்னர் படைப்பின் சிறப்பு பரவத்துவங்கியது, மேலும் 45 லட்சங்களுக்கு மேல் பொருளாதரம் ஈட்டியது. அதன்பின்னர் ஐரோப்பிய மொழிகள் உட்பட ஏராளமான மொழிகளுக்கு இந்நூல் மொழிபெயர்க்கப்பட்டுள்ளது. மலையாள மொழியில் இந்த நூல் பிரியா ஏ.எஸ் என்பவரால் *குஞ்ஞு காரியங்களுடைய ஒடே தம்புரான்* (കുഞ്ഞു കാര്യങ്ങളുടെ ഒടേതമ്പുരാന്‍) என்ற பெயரில் வெளியிடப்பட்டுள்ளது. இந்த வரிசையில் கடைசியாக தமிழில் வெளியிடப்பட்டுள்ளது. இதுவரை இந்நூல் வெளியிடப்பட்ட மொழிகளின் எண்ணி்க்கை 39 ஆகும்.

தமிழில் இந்நூல் காலச்சுவடு பதிப்பக வெளியீடாக ஜி. குப்புசாமியின் மொழிபெயர்ப்பில் 2012 சூலை 28-ஆம் தேதி சென்னை எழும்பூரில் உள்ள டோன் போஸ்கோ பள்ளியில் நடைபெற்ற விழாவில் வெளியிடப்பட்டது.

2012, சூலை 28-ஆம் தேதி சென்னையில் உள்ள டோன் போஸ்கோ பள்ளியில், *சின்ன விஷயங்களின் கடவுள்* நூல் வெளியீட்டு விழாவின்போது கவிஞர் சுகிர்தாரணி (இடது பக்கம் உள்ளவர்) எழுதிய *காமத்திப்பூ* கவிதை நூலை எழுத்தாளர் பிரபஞ்சன் (வலது பக்கம் உள்ளவர்) வெளியிட, பெறுகிறார் எழுத்தாளர் அருந்ததி ராய்.

### கதை சுருக்கம்

கதை கேரளா, இந்தியாவில் கோட்டயம் மாவட்டத்தின் ஒரு பகுதியாக இருக்கும் அய்மனம் சிற்றூரில் நடப்பதாக உள்ளது. கதையானது 1969 க்கு இடையில் முன்னும் பின்னுமாக நடக்கிறது. இரட்டையர்களான ராஹேல் (பெண்) மற்றும் எஸ்தப்பன் (சிறுவன்) ஆவர். குடும்பத்தில் நிகழ்ந்த துயர நிகழ்வுக்குப் பிறகு ஏழு வயதில் எஸ்தப்பன் கல்கத்தாவில் உள்ள அவனது தந்தையிடம் அனுப்பி வைக்கப்படுகிறான். 25 ஆண்டுகளுக்குப் பிறகு 1993 இல் அய்மனத்துக்கே திரும்புகிறான். இரட்டையர்கள் மீண்டும் ஒன்றிணைகின்றனர் அப்போது எஸ்தப்பன் எல்லா வகையிலும் மாறியவனாக உள்ளதாக ராஹேல் உணர்கிறாள்.

அம்மு ஐப்பே பப்பாச்சி என்று அழைக்கப்படும் தனது மோசமான தந்தையிடமிருந்தும், மம்மாச்சி என்று அழைக்கப்படும் அவரது கசப்பான, நீண்டகால பொறுமையுள்ள தாயிடமிருந்தும் தப்பிக்க ஆசைப்படுகிறாள். கல்கத்தாவில் ஒரு தொலைதூர அத்தையுடன் ஒரு கோடைகாலத்தைக் கழிக்க செல்ல அனுமதிக்குமாறு அவள் பெற்றோரை வற்புறுத்துகிறாள். அய்மனத்துக்கு திரும்பாமல் இருப்பதற்காக, அவள் அங்கேயே ஒரு ஆடவனைத் திருமணம் செய்துகொள்கிறாள். ஆனால் பின்னர் அவன் ஒரு குடிகாரன் என்பது தெரிகிறது. அவன் அவளை உடல் ரீதியாக துஷ்பிரயோகம் செய்கிறான். அவள் ரஹேல் மற்றும் எஸ்தாவைப் பெற்றெடுக்கிறாள். கணவனை விட்டுவிட்டு, தன் பெற்றோர் மற்றும் சகோதரர் சாக்கோவுடன் வாழ அய்மனமுக்குத் திரும்புகிறாள்.

குறிப்புகள்
-----------

1. ↑  "தி காட் ஆஃப் ஸ்மால் திங்க்ஸ் - 25". *Hindu Tamil Thisai*. 2022-07-24 அன்று பார்க்கப்பட்டது.

* தினமலர் நாளிதழ் செய்தி
* சின்ன விஷயங்களின் கடவுள் பற்றிய செய்தி - {{ஆ))
**திருமதி குயூமின் நெடுவால் பகட்டு வண்ணக் கோழி***(**Mrs. Hume's pheasant)**(சிர்மேட்டிகசு குமியே)* என்பது குயூம்ஸ் நெடுவால் பகட்டு வண்ணக் கோழி என்றும் **பட்டி-வால் வண்ணக் கோழி** என்றும் அழைக்கப்படுகிறது. இது 90 செ.மீ நீளம் வரை வளரக்கூடியது. பழுப்புத் தலை கொண்ட, சிவப்பு முக தோல், கசுகொட்டை பழுப்பு நிற பளபளப்பு, மஞ்சள் கலந்த அலகு, பழுப்பு ஆரஞ்சு கருவிழி, வெள்ளை இறக்கைச்சட்டம், உலோக நீல கழுத்து இறகுகள் கொண்டவை. ஆண் பறவையின் வாலானது நீளமானது, சாம்பல் வெள்ளை பட்டைகள் கொண்டது. பெண் ஒரு கசுகொட்டை பழுப்பு நிற பறவை, தொண்டைப் பகுதி வெண்ணிறமுடையது, பஃப் வண்ணமுடைய வயிற்றுடன் வாலின் நுனியானது வெண்ணிறமானது.

சீனா, இந்தியா, பர்மா மற்றும் தாய்லாந்தில் உள்ள வனப்பகுதிகளில் இந்த அரிய மற்றும் அதிகம் அறியப்படாத நெடுவால் பகட்டு வண்ணக் கோழியானது காணப்படுகிறது. இதன் உணவானது தாவரங்களாகும். பெண், சிறு குச்சிகள், இலைகள், இறகுகளால் கட்டப்பட்ட கூட்டில் மூன்று முதல் பன்னிரண்டு நுரை வெண்மையிலான முட்டைகளை இடும்.

டோய் லாங் மலை - தாய்லாந்து
இந்த பறவைக்கு இந்தியாவில் ஐரோப்பிய இயற்கை ஆர்வலரான ஆலன் ஆக்டேவியன் ஹ்யூமின் மனைவியான மேரி ஆன் கிரிண்டால் ஹ்யூமை நினைவு படுத்தும் வகையில் இடப்பட்டது. இது மிசோரம் மற்றும் மணிப்பூரின் மாநில பறவையாகும்.

தொடர்ச்சியான வாழ்விட இழப்பு, இனக்கூட்டத் தொடர்பு துண்டிப்பு, உணவுக்காக வேட்டையாடுதல் காரணமாக இந்த வண்ணக்கோழியானது ஐ.யூ.சி.என் செம்பட்டியலில் அச்சுறுத்தப்பட்ட உயிரினங்களின் "அருகில் அச்சுறுத்தல் இருப்பதாக" மதிப்பிடப்பட்டுள்ளது. இது CITES பின் இணைப்பு 1ல் பட்டியலிடப்பட்டுள்ளது .

மேற்குறிப்புகள்
---------------

1. ↑  பன்னாட்டு பறவை வாழ்க்கை (2012). "*Syrmaticus humiae*". *IUCN Red List of Threatened Species*. **2012**. Retrieved 26 November 2013.CS1 maint: ref=harv (link)
2. ↑  "Murlen Naltional Park, Champhai District". *Mizoram Tourism*. Department of Tourism, Government of Mizoram. 18 அக்டோபர் 2020 அன்று மூலம் பரணிடப்பட்டது. 7 September 2020 அன்று பார்க்கப்பட்டது.
3. ↑  "Manipur initiative to conserve state bird Mrs Hume's Pheasant". *Northeast Now*. 7 September 2020 அன்று பார்க்கப்பட்டது.

வெளி இணைப்புகள்
---------------

* பறவை வாழ்க்கை இனங்கள் உண்மைத் தாள் பரணிடப்பட்டது 2009-01-05 at the வந்தவழி இயந்திரம்
சட்டைமுனி கயிலாய சித்தர்  16 ஆம் நூற்றாண்டில் வாழந்த ஒரு துறவி. இவர் எப்போதும் சட்டை அணிந்துகொண்டே இருந்ததால் சட்டைமுனி, சட்டமுனி என்றெல்லாம் வழங்கப்பட்டார். அவரது சட்டை கம்பளியாக இருந்தபடியால் கம்பளிச்சட்டைமுனி எனவும் இவரைக் கூறினர். இவர் திருமந்திரம் நூலிலுள்ள 113 பாடல்களை மட்டும் தொகுத்து உரை எழுதியுள்ளார். இந்த 113-ல் 10 பாடல்களுக்கு உரை இல்லை. திருமந்திரம் நூலில் இல்லாத 27 பாடல்களும் இதில் இடம்பெற்றுள்ளன. இவர் எடுத்துக்கொண்ட திருமந்திரப் பாடல்கள் திருமந்திரம் நூலிலுள்ள வரிசை முறையைப் பின்பற்றவில்லை. தமக்கு ஏற்ற முறையில் அடுக்கிக்கொண்டு உரை எழுதுகிறார்.

இவரது உரையில் வரும் 'மூலன் உரை செய்த முப்பது உபதேசம்' என்னும் பகுதி திருமந்திரத்தில் சேர்க்கப்பட்டுள்ள இடைச்செருகல் பாடலைச்  சுட்டுகிறது.

திருமூலம் நூலிலுள்ள குழூஉக்குறிகளுக்கும், தெகைக்குறிப்புகளுக்கும் இவரது உரையில் விளக்கங்கள் உள்ளன.

##### எடுத்துக்காட்டு

திருமந்திரப் பாடல் 

பத்துப் பரும்புலி யானை பதினைந்து
வித்தகர் ஐவர் வனோதகர்  ஈர் எண்மர்
அத்தகு மூவர் அறுவர் மருத்துவர்
அத்தலை ஐவர் அமர்ந்து நின்றாரே
இப்பாடலுக்கு இவர் தரும் உரை விளக்கம்

பரும்புலி பத்து - தசநாடி
யானை பதினைந்து - தசவாயு (10), மற்றும் முக்கியன், பிரபஞ்சனன், வயிரம்பு, அந்தர்யாமி, மகாப் பிராணன் (5)
வித்தகர் ஐவர் - இந்திரியம்
விநாயகர் ஈரெண்மர் - அந்தரங்கத்து அட்டமதம் (8), பகிரங்கத்து அட்டமதம் (8) ஆக 16
மூவர் - முக்குணம்
அறுவர் மருத்துவர் - காம குரோத லோப மோக மத மாற்சரியம் (6)
அத்தலை ஐவர் - பஞ்ச பூதம் (5)

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 71.
2. ↑  வெளியீடு - திருவாடுதுறை ஆதீனம் 1954. இந்தப் பதிப்பில் சட்டைமுனி கயிலாய சித்தர் 'கன்னடியத் திருமேனி' உடையவர் எனக் குறிப்பிடப்பட்டுள்ளது.
3. ↑  
மூலன் உரை செய்த மூவாயிரம் தமிழ்  

மூலன் உரை செய்த முந்நூறு மந்திரம்  

மூலன் உரை செய்த முப்பது உபதேசம்  

மூலன் உரை செய்த மூன்றும் ஒன்றாகுமே (திருமந்திரம் 3046)
4. ↑  திருமந்திரம் 2888, இவரது பாடல் வரிசையில் 81
5. ↑  விநாயகர் - இவர் கொண்டுள்ள பாடம்